ສຫລ ມອບສຸກສາລາ ແລະໂຮງຮຽນ ໃຫ້ແກ່ ສປປ ລາວ
ຮອງ​ເອກ​ອັກຄະ​ລັດຖະທູດ ສະຫະລັດ ປະຈຳ ສປປ ລາວ ທ່ານ Michael Kleine ມອບສຸກສາລາຫລັງໃໝ່ ໃຫ້ແຂວງຊຽງຂວາງ ແລະໂຮງຮຽນມັດທະຍົມຕົ້ນ ໃຫ້ແຂວງຫົວພັນ.
ຮອງເອກອັກຄະລັດຖະທູດສະຫະລັດ ປະຈຳ ສປປ ລາວ ທ່ານ Michael Kleine ໄດ້ ມອບສຸກສາລາຫລັງໃໝ່ ຢ່າງເປັນທາງການ ໃຫ້ແກ່ທ່ານຮອງເຈົ້າແຂວງໆຊຽງຂວາງ ທ່ານບົວສອນ ສີນວນທອງ ໃນພິທີມອບຮັບທີ່ໄດ້ຈັດຂື້ນ ໃນວັນທີ 12 ພຶດສະພາຜ່ານ ມາທີ່ແຂວງຊຽງຂວາງ ອີງຕາມລາຍງານຂ່າວເຟສບຸກ ຂອງສະຖານທູດສະຫະລັດ ສຸກສາລາຫຼັງນີ້ຕັ້ງຢູ່ໃນເມືອງໜອງແຮດ ໂຄງການຊ່ວຍເຫຼືອຂອງສະຫະລັດດັ່ງກ່າວ ມີມູນຄ່າ 589,473 ໂດລາ ແລະສຸກສາລາໃໝ່ຫຼັງນີ້ ແມ່ນຕັ້ງຢູ່ ໃນບໍລິເວນສຸກສາລາ ເກົ່າທີ່ເຄີຍໃຫ້ການບໍລິການໃນໄລຍະຜ່ານມາ ສຸກສາລາໃໝ່ຫຼັງນີ້ ຈະຊ່ວຍປັບປຸງຄວາມສາມາດ ຂອງທັງຫ້ອງການສາທາລະນະສຸກ ເມືອງແລະແຂວງໃນການໃຫ້ບໍລິການປິ່ນປົວສຸຂະພາບປະຊາຊົນໃນເມືອງໜອງແຮດ ແຂວງຊຽງຂວາງ ຢູ່ໃນບົດປາໄສຂອງທ່ານນັ້ນ, ທ່ານ Michael Kleine ກ່າວວ່າພວກເຮົາມີຄວາມພາກ ພູມໃຈ ທີ່ໄດ້ເຮັດວຽກ ໂດຍການຮ່ວມມື ກັບລັດຖະບານຂອງ ສປປ ລາວ ເພື່ອຈະຊ່ວຍ ປັບປຸງ ແລະສະໜອງສິ່ງອຳນວຍຄວາມສະດວກ ເຂົ້າໃນດ້ານສາທາລະນະສຸກທົ່ວປະ ເທດໃຫ້ດີຂື້ນ ກ່ອນໜ້ານັ້ນ ຮອງເອກອັກຄະລັດຖະທູດສະຫະລັດ ປະຈຳ ສປປ ລາວ ກໍໄດ້ມອບອາ ຄານໂຮງຮຽນມັດທະຍົມຕອນຕົ້ນຫລັງໃໝ່ ຢ່າງເປັນທາງການຢູ່ແຂວງຫົວພັນໃຫ້ແກ່ ທ່ານຮອງເຈົ້າແຂວງໆຫົວພັນ ທ່ານນາງ ແພງ ກັນຍາພິມ ໂຄງການຊ່ວຍເຫລືອຂອງ ສະຫະລັດດັ່ງກ່າວ ມີມູນຄ່າ 630,537 ໂດລາ ເຊິ່ງລວມມີ ອາຄານຮຽນຫລັງໃໝ່ ມີ 5 ຫ້ອງຮຽນ ຫ້ອງການຄູ 1 ຫ້ອງ ແລະ ຫໍພັກນັກຮຽນ ທີ່ໂຮງຮຽນມັດທະຍົມສຶກສາຕອນ ຕົ້ນເມືອງນາທີ່ເມືອງຊຳໃຕ້ ນອກຈາກນີ້ໂຄງການດັ່ງກ່າວລວມມີໂຕະຕັ່ງ ກະດານຄົບ ຊຸດ ຫ້ອງນ້ຳໃໝ່ ພ້ອມທັງ ຕິດຕັ້ງລະບົບໄຟຟ້າແລະນ້ຳປະປາ ໃຫ້ແກ່ອາຄານຮຽນດັ່ງ ກ່າວເພື່ອຮອງຮັບຈຳນວນນັກຮຽນທີ່ເພີ່ມຂື້ນ